टाइम8, कक्राझार, जानुवारी 29: लादाखनि बैग्यानिक, सोलोंथाइगिरि आरो इन्जिनियार, सानसुमै सनाम वांसुकआ साननैनि आबुं हाबाफारिजों बिटिसिआव दावबायफैदों। सोलोंथाइगिरि सनाम वांसुकआ दिनै फुंबिलियाव गुवाहाटी एलजिबिआइ एयार पर्ट आव ओंखार फैयो आरो बिटिसिनि गाहाय सदर सहर कक्राझार बड’फा नोगोराव थानाय बडलेण्ड हायुङारि गौथुमनि सेक्रेटारियेतनि सावराय जथुम नब्लांआव बिटिसिनि गुबुन गुबुन बिफाननि गोजौ थाखोनि मावफारिफोरजों गुवारै सावरायज्लायो।